SENA จัดทัพ 14 โครงการเข้าแคญเปญ “ซื้อถูกกว่าเช่า” เจาะกลุ่มคนรายได้จำกัด
SENA จัดทัพ 14 โครงการแบรนด์ "SENA KITH" เข้าแคญเปญ "ซื้อถูกกว่าเช่า" เจาะกลุ่มคนรายได้จำกัด ช่วยให้ลูกค้าสามารถซื้อที่อยู่อาศัยได้ง่าย พร้อมกระตุ้นการขายและส่งเสริมทางการตลาด
SENA จัดทัพ 14 โครงการเข้าแคญเปญ "ซื้อถูกกว่าเช่า" เจาะกลุ่มคนรายได้จำกัด พร้อมกระตุ้นการขายและส่งเสริมทางการตลาด
20 เม.ย. 2565

นางเกษรา ธัญลักษณ์ภาคย์ กรรมการผู้จัดการ บริษัท เสนาดีเวลลอปเม้นท์ จำกัด (มหาชน) หรือ SENA เปิดเผยว่า ในช่วงไตรมาส 2/2565 เป็นช่วงเวลาโอกาสและจังหวะที่ดีในการซื้อที่อยู่อาศัย ประกอบกับมาตรการรัฐต่างๆ ยังช่วยส่งพลังบวกให้กับตลาดอสังหาริมทรัพย์ ถึงแม้ว่าสถานการณ์โควิด-19 ยังไม่มีทีท่าว่าจะคลี่คลาย และจำนวนคนติดเพิ่มรายวันก็ตาม ผู้บริโภคส่วนใหญ่ก็ปรับตัวให้คุ้นชินกับสถานการณ์ได้ ทางบริษัทคาดว่าภาพรวมตลาดอสังหาริมทรัพย์ และความเชื่อมั่นลูกค้าจะค่อยๆฟื้นตัว จากการสังเกตเริ่มมีลูกค้า Walk-in เข้ามาชมโครงการเพิ่มขึ้นในช่วงนี้
โดยที่ผ่านมาบริษัทพัฒนาสินค้า และโปรดักส์ ผ่านแนวคิด Made From Her คิดละเอียดกว่า เพื่อให้ลูกค้าใช้ชีวิตสะดวกสบายได้ดีกว่าเดิม โดยเฉพาะลูกค้ากลุ่มที่มีรายได้จำกัดจะมองว่าราคา คือ ตัวแปรสำคัญ เพราะราคาทำให้ลูกค้าในกลุ่มนี้ตัดสินใจง่ายขึ้นและสามารถกู้สินเชื่อได้ ขณะที่ภายในห้องถูกดีไซน์ฟังก์ชันกั้นเป็นสัดส่วน สะดวกต่อการใช้ชีวิต ทุกโครงการจะตั้งอยู่บนโลเคชั่นที่การเดินทางต้องปลอดภัยใกล้กับแหล่งงาน ตลาด และแหล่งช้อปปิ้ง
ขณะเดียวกันทางบริษัทโฟกัสพัฒนาคอนโดมิเนียมเซกเม้นท์ราคาต่ำล้าน แบรนด์ SENA KITH คอนโดของคนช่างคิด เป็นคอนโดที่ถูกพัฒนามาจาก Consumer Insight ที่ต้องการพัฒนาที่อยู่อาศัยใกล้ทำเลแหล่งงาน เพื่อลดระยะเวลาการเดินทางและประหยัดค่าเดินทางลง และตอบโจทย์กลุ่มคนทำงานในพื้นที่ รวมถึงรายได้ภายใต้งบประมาณที่จำกัด แต่ต้องการมีที่อยู่อาศัยเป็นของตัวเอง ด้วยราคาผ่อนหลักพันบาทต่อเดือน พร้อมส่วนกลาง และสิ่งอำนวยความสะดวกที่ได้มากกว่าที่คิด รองรับการใช้ชีวิตเปลี่ยนจากเงินเช่าเป็นเงินผ่อน
โดยจากปีที่ผ่านมาทุกโครงการของบริษัทที่เปิดขายกระแสการตอบรับดี เพราะไม่ว่าอย่างไรก็ตามที่อยู่อาศัยยังเป็นปัจจัยสี่ของคนส่วนใหญ่ที่ยังมีความต้องการซื้อ แต่ด้วยปัจจุบันค่าครองชีพถีบตัวสูง สวนทางกับรายได้ยิ่งส่งผลให้ลูกค้าในกลุ่มที่มีรายได้จำกัด ไม่สามารถเข้าถึงที่อยู่อาศัยได้ ประกอบกับคนที่มีเงินเดือน 20,000 บาท ซึ่งความสามารถการซื้อที่อยู่อาศัยได้จะอยู่ในราคา 9 แสนบาท แต่ที่อยู่อาศัยระดับราคานี้ค่อนข้างหาซื้อยากทำให้ลูกค้ากลุ่มนี้ไม่มีตัวเลือกมากนัก ท้ายที่สุดลูกค้าเช่าอพาร์ตเม้นต์อยู่แทน
ทั้งนี้ ทางบริษัทออกแคมเปญพิเศษ เพื่อช่วยให้ลูกค้าในกลุ่มรายได้จำกัดสามารถซื้อที่อยู่อาศัยได้ง่ายรวมถึงลูกค้ามองหาโอกาสการลงทุนปล่อยเช่าในอนาคต พร้อมเป็นการกระตุ้นการขายและส่งเสริมทางการตลาด โดยได้จัดแคมเปญ “ซื้อถูกกว่าเช่า” แฮชแท็กคิทท์สิคิทท์ นำโครงการแบรนด์ SENA KITH รวมทั้งสิ้น 14 โครงการ
ประกอบด้วย 1. SENA KITH รังสิต-ติวานนท์ เฟส 4 ,2. SENA KITH พหลโยธิน-คูคต เฟส 2 ,3. SENA KITH ศรีนครินทร์- ศรีด่าน ,4. SENA KITH เอ็มอาร์ที บางแค ,5. SENA KITH เวสต์เกต-บางบัวทอง ,6. SENA KITH ฉลองกรุง-ลาดกระบัง ,7. SENA KITH บีทีเอส สะพานใหม่ 8. SENA KITH รังสิต คลอง 4, 9. SENA KITH รัตนาธิเบศร์-บางบัวทอง ,10. SENA KITH เทพารักษ์-บางบ่อ ,11. SENA KITH พหลโยธิน-นวนคร, 12. SENA KITH บางนา กม.29 ,13.SENA KITH สุขุมวิท-บางปู และ14. SENA KITH เพชรเกษม-อ้อมน้อย ราคาเริ่ม 799,000 บาท พร้อมจัดโปรโมชันพิเศษ พร้อมฟรีเงินทำสัญญา และเฟอร์นิเจอร์ยกห้อง กำหนดระยะเวลาตั้งแต่วันนี้ – 31 พฤษภาคม 2565 เท่านั้น